თქვენს კითხვებზე პასუხები მოცემულია ქვემოთ:

**1) საინფორმაციო ბროშურაში მითითებულია, რომ მომსახურების გაწევა მოხდება ნებისმიერ დროს 25 აპრილიდან - 31 დეკემბრამდე. როგორ ვიქცევით იმ შემთვევაში, თუ იმ თარიღებში, როდესაც თქვენ დაგეგმავთ ღონისძიებას, უკვე გაყიდული გვექნება ოთახები ან დარბაზი?** - *თქვენი სასტუმროს შერჩევის შემთხვევაში, ჩვენ ყველა ღონისძიების თარიღს შევათანხმებთ თქვენთან წინასწარ 2-3 კვირით ადრე, თუ სასტუმრო მაინც დაკავებული იქნება, მაშინ თქვენ ვერ შეძლებთ მომსახურების უზრუნველყოფას კონკრეტული ღონისძიებისთვის;*

**2) გაუქმების პირობები, რომელიც მითითებულია (1 კვირიდან 48 საათამდე), შესაძლებელია მხოლოდ 1 ოთახის შემთვევაში. სხვა შემთხვევაში, 5 ოთახზე მეტი ჯავშნის შემთხვევაში, ყველაზე მეტად მოქნილი გაუქმების პირობა, რაც შეგვიძლია შემოგთავაზოთ არის 2 კვირით ადრე. იქნება ეს თქვენთვის მისაღები?** - *განაცხადის ფორმაში თქვენ შეგიძლიათ განსაზღვროთ თქვენი გაუქმების პოლიტიკა. გაუქმების პოლიტიკა წარმოადგენს სასტუმროს შერჩევის ერთ-ერთ კრიტერიუმს. სასტუმრო, ყველაზე მოსახერხებელი გაუქმების პოლიტიკით, იქნება შერჩეული მომსახურების მოსაწოდებლად.* **3) არსად არ არის მითითებული თქვენი მხრიდან გადახდის ვადები და პირობები** - *ანგარიშსწორება ხდება მომსახურების მოწოდების შემდგომ (წინასწარი გადახდა არის შესაძლებელი, ღონისძიების ინვოისის მთლიანი ხარჯის არაუმეტეს 30 % ისა) ყველა გადასახადი უნდა იყოს მითითებული ინვოისში.*

**4) „კომპიუტერული აღჭურვილობა, ფიჭური კავშირგაბმულობა და პროგრამული უზრუნველყოფა (ვორდის პროცესორი, სფრედშითი და ფაუერ ფოინთი)“.** **სამწუხაროდ, არ გვაქვს ინფორმაცია, თუ რა არის ვორდის პროცესორი და სფრედშითი. თუ შეგიძლიათ რომ განგვიმარტოთ.** - *თუ იმ ღონისძიებას, რომელსაც თქვენ უზრუნველყოფთ ჩვენთვის, სჭირდება პროექტორი და კომპიუტერი ტრენინგების ჩასატარებლად, მაშინ კომპიუტერში უნდა იყოს დაყენებული Microsoft-ის ის შესაფერისი პროგრამები, რაც საჭირო იქნება პრეზენტაციებისა თუ სხვა მასალის სადემონსტრაციოდ.*

**5) მოცემულ ტენდერში მონაწილეობა და თუნდაც ტენდერის მოგება, თავის თავში არ ნიშნავს ჯავშნის დადასტურებას, ხომ?** - *ტენდერში გამარჯვება ნიშნავს, რომ ჩვენ დავჯავშნით თქვენს სასტუმროს ყველა ჩვენი ღონისძიების ჩასატარებლად და განვათავსებთ ყველა მონაწილეს თქვენს სასტუმროში 2022 წლის განმავლობაში. ჯავშნები განხორციელდება ყოველი ღონისძიების დაგეგმვისას.*

**6) სააპლიკაციო ფორმაში მე-15 პუნქტში მითითებული პირობები ბუნდოვანია. კერძოდ: „ვაცხადებ, რომ ღირებულება მოიცავს ხელშემკვრელი ორგანოს მიერ გაწეული მომსახურების ყველა ხარჯს, რომელიც წარმოადგენს კონტრაქტორი მხარის მიერ შემოთავაზებული მომსახურების ნაწილს (გადასახადები, სავალდებულო სოციალური უსაფრთხოება, ჯანმრთელობასთან დაკავშირებული და საპენსიო შენატანები)“ - საპენსიო შენატანების კავშირს მოცემული მომსახურების გაწევასთან ვერ ვხედავ. -** *მოცემულ პარაგრაფში უმთავრესი არის ის, რომ თქვენგან მითითებული ფასი ინვოისში უნდა იყოს საბოლოო და არ მოითხოვდეს დამატებით დარიცხვებს.*

**7) ფისკალურ განაცხადში რა მონაცემები უნდა შევიყვანოთ? შპს-ს მონაცემები, თუ დირექტორის? თუ შპს-ს მონაცემებია შესაყვანი, მაშინ შემდეგი პუნქტები ცარიელი უნდა დავტოვოთ:** - *დიახ, იმ შემთხვევაში, თუ თქვენ წარმოადგენთ შ.პ.ს.-ს, თქვენ მხოლოდ ავსებთ იმ ნაწილს, რაც შეეხება შ.პ.ს.-ს და შეიყვანს კომპანიის ყველა იმ დეტალს, რაც აუცილებელია ხელშეკრულებისთვის.*